Tagalog (bille)

Se systematisk inndeling

Tagalog er en slekt av biller som hører til underfamilien sagbukker (Prioninae) i familien trebukker (Cerambycidae).

 Utseende 
Middelsstore til store (24-45 millimeter), avlange, lyst brunlige trebukker. Antennene er tynne. Hodet har store, litt utstående fasettøyne, kjevene er ikke forstørrede. Pronotum er trapesformet med fint piggete ytterkant. Dekkvingene er gulbrune til brune, avlange, parallellsidige med avrundede "skuldre".

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten lever i Sørøst-Asia, på Filippinene, Borneo og Sumatra.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Macrotomini Thomson, 1860
 Gruppen Macrotomina Thomson, 1860
 Slekten Tagalog Hüdepohl, 1987 
 Tagalog dembickyi Drumont, 2009 - Filippinene
 Tagalog lumawigi Hüdepohl, 1987 - Filippinene
 Tagalog minor Hüdepohl, 1994 - Borneo
 Tagalog niisatoi Komiya, 2017 - Indonesia
 Tagalog ritsemae Lameere, 1903 - Sumatra, Borneo

 Kilder 

 Liste over artene i Macrotomina
 Prioninae of the World - Macrotomini 

 Eksterne lenker 

 Coleoptera-Atlas.com - Tagalog. Med bilder av noen av artene 

Kategori:Prioninae
Kategori:Biller formelt beskrevet i 1987
Kategori:Dyr formelt beskrevet av Karl-Ernst Hüdepohl